(चाय बनाने के लिए आठ लाख की मशीन)कॉफ़ी दो क़िस्म की होती है -अराबिका और रोबस्टा.कॉफ़ी बोर्ड ऑफ इंडिया के अध्यक्ष जावेद अख़्तर बताते हैं, "अराबिका हल्की कॉफ़ी है और रोबस्टा थोड़ी कड़क होती है. अराबिका की सुगंध तेज़ होती है और इसकी बाजार में ज़्यादा मांग है. रोबस्टा कड़क है और इसलिए विभिन्न मिश्रणों में इसका प्रयोग होता है."कॉफ़ी तीन तरीक़े से बनाई जाती है. फ़िल्टर कॉफ़ी, एस्प्रेसो और इन्स्टेंट .कॉफ़ी के बीजों को हल्का सा भूना जाता है फिर उसका पाउडर बनाया जाता है. फिर उसे गरम पानी के साथ फ़िल्टर किया जाता है. इसमें अपने हिसाब से दूध या चीनी मिलाई जा सकती है.आजकल कैफ़ेज़ में एस्प्रेसो कॉफ़ी का चलन ज़्यादा है. इस तरीक़े की इजाद इटली में हुई. इसमें मशीन के ऊंचे तापमान और दबाव में कॉफ़ी के बीज से रस निकाला जाता है.(सिंगापुर का कॉफ़ी किंग)कैपेचीनो, लाते, मोकाचीनो ये सब एस्प्रेसो कॉफ़ी के प्रकार हैं. कैपेचीनो एक कड़क कॉफ़ी होती है और लाते में दूध ज़्यादा होता है. इतालवी में 'लाते' का मतलब दूध है.बाज़ार में पैकेट में मिलने वाली कॉफ़ी इन्स्टेंट होती है. ये कॉफ़ी के बीज को उबाल कर उसके रस को सुखाकर बनती है.कई लोगों का मानना है कि एक सूफ़ी संत बाबा बुदन सन 1600 में जब मक्का से हज करके लौटे तो वो अरब से कॉफ़ी के बीज ले आए. उन्होंने इन बीजों को कर्नाटक में चिकमंगलूर की पहाड़ियों पर बोया. अब उस जगह को बाबा बुदन हिल्स कहते हैं. लेकिन इस बारे में कोई प्रमाणिक तथ्य नहीं है.जावेद अख़्तर बताते हैं, "कॉफ़ी मे एंटीऑक्सीडेंट भी होते हैं. ये शरीर की कोशिकाओं की मरम्मत करने में मदद करती है . कॉफ़ी पर्किन्सन, डायबिटिज़, दिल के दौरे और लिवर कैंसर जैसी बिमारियों के ख़तरे को कम करती है. "हारवर्ड स्कूल ऑफ पब्लिक हेल्थ के डिपार्टमेंट ऑफ न्यूट्रीशन के असिस्टेंट प्रोफेसर डॉक्टर रोब वेन डैम के मुताबिक एक सीमा से ज़्यादा कॉफ़ी नुकसान कर सकती है.(ऊंटनी के दूध की कॉफ़ी)हारवर्ड स्कूल ऑफ पब्लिक हेल्थ की रिसर्च इस कहती है कि अगर कॉफ़ी ज़्य़ादा पी जाए तो नींद ना आने की समस्या हो सकती है. कभी-कभी शरीर में झटके महसूस हो सकते हैं.कॉफ़ी बोर्ड ऑफ इंडिया के अध्यक्ष जावेद अख़्तर बताते हैं कि ''पिछ्ले दस साल मे कॉफ़ी की मांग और उत्पादन बढ़े है. दस साल में कॉफ़ी की खपत दोगुनी हो गई हैं."(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)